**TÁJÉKOZTATÓ**

**Körmend Város Önkormányzata Képviselő-testülete 2019. május 29-i ülésére**

**Tárgy:** Kastély további épületeinek vagyonkezelésbe adása

**Tisztelt Képviselő-testület!**

A Képviselő-testület több alkalommal tárgyalta a kastély azon épületeinek vagyonkezelésbe vételét, amelyek még nem kerültek Körmend Önkormányzatának átadásra. Ezek a körmendi 2/1 hrsz (Örökségközpont), 4 hrsz (narancsházak) és 5 hrsz (régi tanműhely) alatti ingatlanok.

A Képviselő-testületet tájékoztattuk arról, hogy milyen szerződés-tervezet mentén támogatja az MNV Zrt., és az illetékes Minisztérium a vagyonkezelésbe adást. A Képviselő-testület ezt jóváhagyta.

Tájékoztatom a tisztelt Képviselő-testületet arról, hogy az MNV ZRt-vel megkötésre került a 2/1, 4 és 5 hrsz-ú ingatlanok vagyonkezelésbe adására irányuló szerződés, így Körmend Önkormányzata lett a teljes kastély és a hozzá tartozó várkert vagyonkezelője.

A jövőben pedig folytatni kell azt az értékmentő és értékteremtő munkát, amit az Önkormányzat megkezdett a kastélyt illetően, és ami mára látványos eredményekben is bemutatható a jelenkornak. Ehhez kérem a továbbiakban is a Képviselő-testület támogatását.

Körmend, 2019. 05. 24.

**Bebes István**

**polgármester**